Tíz év tapasztalatai a transzkatéteres aortaműbillentyű-implantációval a Gottsegen György Országos Kardiovaszkuláris Intézetben
Authors: Mandzák Adrienn , Dékány Gábor , Vértesaljai Márton , Pál Mátyás , Piróth Zsolt , Pintér Tünde , Kovács Attila , Agócs Gergely , Sai Satish , Fontos Géza , Andréka Péter 
Published: February 2022

Összefoglaló.
Bevezetés: A transzkatéteres aortaműbillentyű-beültetés (TAVI)
az idős, súlyos aortastenosisban szenvedő, multimorbid, magas műtéti kockázattal
rendelkező betegek esetében javasolt a szívsebészeti aortaműbillentyű-beültetés
alternatívájaként. Célkitűzés: Jelen munkánkban az
intézetünkben elindult TAVI-program első 10 éve alatt elvégzett 463, TAVI-n
átesett beteg rövid és hosszú távú eredményeit tekintjük át és értékeljük. Külön
vizsgáljuk az első 200 beteg és az utánuk következő 263 beteg eredményeit.
Módszer: 2008. november 11. és 2018. december 31. között
463 betegnél végeztünk TAVI-t. Betegeink átlagéletkora 79,6 év, átlagos
logisztikus EuroSCORE-értékük 19,0%, átlagos STS-score-értékük pedig 5,2% volt.
A beavatkozás előtt az esetek 72%-ában NYHA III-as vagy IV-es funkcionális
stádiumban voltak. A beavatkozások 92,8%-át transfemoralis behatolásból
végeztük. Az aortabillentyűn mért átlagos gradiens 50 Hgmm, a billentyűarea 0,55
cm2 volt. Az esetek mintegy 2%-ában az aortabillentyű-bioprotézis
restenosisa miatt „valve-in-valve” beavatkozást végeztünk.
Eredmények: A TAVI után a 30 napos halálozás 5,2%, az 1
éves pedig 16,4% volt. A TAVI-t követően kialakult szövődményeket a VARC-2
kritériumrendszere alapján értékeltük. A beavatkozás után 2,2%-ban fordult elő
major stroke. A leggyakoribb szövődmény, a posztoperatív pacemakerimplantáció
(19,9%) aránya szignifikánsan csökkent a később TAVI-n átesett 263 beteg
esetében (26,5% vs. 14,8% [p = 0,002]). A vérzéses szövődmények
aránya a percutan beavatkozások bevezetésével szignifikánsan emelkedett ugyan
(10% vs. 20,2% [p = 0,016]), de ez nem járt a mortalitás
emelkedésével. Következtetés: Az eredmények alapján
elmondhatjuk, hogy a TAVI intézetünkben is biztonságos alternatívát jelent a
magas műtéti rizikóval rendelkező, súlyos, tünetes aortastenosisban szenvedő
betegek esetében. Orv Hetil. 2022; 163(6): 229–235.
Summary.
Introduction: Transcatheter aortic valve implantation (TAVI) is
an alternative treatment to surgical aortic valve replacement for elderly, high
surgical risk patients. Objective: The aim of this study was to
evaluate the short- and long-term outcomes of those 463 patients who underwent
TAVI during the first 10 years in our TAVI program. We compare the first 200
patients’ results with the further 263 patients’ results.
Method: Between 11th November 2008 and 31st December 2018,
463 patients underwent TAVI. The average age of the patients was 79.6 years, the
average logistic EuroSCORE was 19.0%, the average STS score was 5.2%. 72% of the
patients were in NYHA III or IV stage before TAVI. 92% of TAVIs were performed
from femoral arteries. Average mean gradient was 50.0 mmHg and aortic valve area
was 0.55 cm2, respectively. In 2% of the cases, “valve-in-valve”
intervention was performed because of the restenosis of former aortic valve
prosthesis. Results: 30-day mortality was 5.2% and the 1-year
mortality was 16.4% after TAVI. Post-TAVI complications were evaluated according
to the VARC-2 definitions. Major stroke occurred in 2.2% after TAVI. The most
common complication was pacemaker implantation (19.9%), but their incidence was
significantly reduced between the 2 groups (26.5% vs. 14.8% [p
= 0.002]). The incidence of vascular access site complications was significantly
higher between the 2 groups (10% vs. 20.2% [p = 0.016]), but it
did not affect the mortality. Conclusion: Based on our results,
TAVI is a safe alternative treatment for patients with severe, symptomatic
aortic stenosis in our institute as well. Orv Hetil. 2022; 163(6): 229–235.